
Sergentul Toador Vasile nu-şi mai găsea as- 
tîmpăr. Trecea dealungul şanţului, dela om la om, 
rupea cu fiecare cîteva vorbe şi mereu întorcea 
capul, în partea de unde trebuia să apară, din clipă 
în flipă, semnalul. Nu dormise toată noaptea, cum 
dealtfel nu dormise niciunul dintre ei, se svîrcolise 
într'una şi vremea i-se păruse ca niciodată de 
lungă, de nesfîrşitâ. Numai cînd zorile începură să 
lumineze se potoli oarecum şi 'ncepu s'aştepte ple¬ 
carea. Dar plecarea întârzia, răsărise soarele şi nici 
un semn de ruptură nu pornea de nicăieri. Bâtea 
numai artileria grea, potopitoare şi avioanele se ro¬ 
teau deasupra oraşului ca nişte uriaşi ulii măcinau 
temeliile şi isbeau neîncetat poziţiile inamicului. A- 
tacul cel mare se pregătea de câteva zile. Trebuia, 
cu orice preţ, sdrobitâ ultima rezistenţă şi cucerit 
oraşul. Isbânda deschidea dintr'odată drumul spre 
mare. Dar lucrul acesta nu se putea face priprit. Şi. 
la urma urmei, s'ar putea întâmpla ca nici astăzi 
să nu pornească lupta, deşi Toader Vasile era din 
cale afară de grăbit. Pe el îl rodea inima în piept 
şi fiecare ceas stătut în şanţ îl apăsa ca o greu¬ 
tate. undeva, în umeri. 

— La naiba ! Striga el din când în când — ce 
mai aşteptăm ? 

Râd de noi! Şl iar îl apucă neastâmpărul, iar 
trecea dealungul grupei, numai aşa. să facă ceva. 
Ba, într'o vreme, se gândi să-se repeadă până la 
Comandantul Plutonului, dar i se părea că în cea¬ 
laltă parte, unde ultimul om din grupa lui făcea le¬ 
gătura cu unitatea germa¬ 
nă, se pregăteşte ceva 
deosebit. Sori atunci la lo¬ 
cul lui, în fruntea grupei, 
pipăi grenadele care-i în¬ 
cingeau mijlocul şi răsuflă 
uşunt. „Poate începe a- 
cum",,. gândise el în mo¬ 
mentul acela — „Ar fi şi 
vremea*’... 

Era un flăcău voln'c şl 
frumos, avea umerii largi, 
ochii negri şi*o umbră d* 
mustaţă îi şovăia deasupra 
buzei — comanda grupa 
dela începutul războiului. 


de LEONTIN BRITDAŞCU 

Reporter P. P. 

era priceput, destoinic şi curajos şi făcuse de nenu¬ 
mărate ori acte de uimitoare vitejie pentru cari îşi 
acoperise tot pieptul cu mari şi frumoase merite. 

— La naiba mâi ! mai strigă el, pentru a zecea 
sau poate penrru a suta oară când văzu că nici de 
data asta semnalul nu se arată. 

— Mai că-mi vine sâ mă duc singur !... Putrezesc 
aici, în şanţul acesta !... 

întorsese capul şi sfredelea cu privirea depăr¬ 
tarea caşicum toată pricina întârzierii ar fi fost acolo. 

Oamenii îl priveau zâmbind, îşi vedeau însă în¬ 
dată de treabă şi de gânduri — mai ales de gân¬ 
duri — plecau ochii peste armele încleştate în mâini 
şi'ncordau auzul — cei mai mulţi dintre ei luptau 
chiar dela început cu el, scăpaseră ca şi dânsul de 
nenumărate ori dela moarte. Dumnezeu ştie prin ce 
minune, îl cunoşteau bine şi toţi îl iubeau deopo¬ 
trivă. Niciunul însă nu-1 văzuse vreodată, într'o ast¬ 
fel de nerăbdătoare stare. 

— Sâ nu fie semn... gândea, cu teamă parcă, 
câte unul. 

— Ce-i cu don’sergent, şopti trăgătorul dela puşca 
mitralieră încărcătorului, caşicum ar fi fost într'un 
cuget cu fiecare dintre ei, nu l-am pomenit niciodată 
aşa... sâ nu fie semn ! 

- Aş!.. făcu încărcătorul. Semn !.. I s'a făcut 
de hârjoană. asta-i !.. Nu-1 ştii că nu poate sta mult 
într'un loc ?... Parcă noi. vorba'mnealui, n'am a* 
morţit aici ?.„ 

Trăgătorul clătină din cap şi nu răspunse nimic. 

Ar ii fost şi târziu, căci, în 
chiar clipa aceea porni 
semnalul. 

îndată se împânzi tot pă¬ 
mântul de oameni. Sbucnise 
dealungul frontului, ca o 
uriaşă rafală, o avalanşă 
care se pr buşea ca un vâr- 
1 3 J către liniile bolşevice. 
Mugetul artileriei crescu în¬ 
doit începură sâ latre mi¬ 
tralierele şi sâ se aştearnă 
o ploaie deasă de proecti- 
le. — înainte, inamicul re¬ 
zista dârz. Brandurile sno¬ 
peau în toate părţile, gre- 

nadele pluteau ca un fantastic zig zag în aer. dai 
iureşul era de neoprit şi valurile luptătorilor se ros- 
togoleau ca furia unei ape către marginile oraşului. 

Deodată, însă, apărură în faţă câteva fortificaţii. 
Hohotea în fiecare moartea şi închideau ca o poartă 
de iad drumul. O clipă avalanşa se opri. Porniră 
câteva semnale noui. Focurile trebuiau ordonate, lo¬ 
viturile îndreptate metodic către gurile forturilor, pre¬ 
gătit asaltul... 

Toader Vasile era însă grăbit. Nu putea zăbovi 
atâta vreme. El ştia un singur lucru: din drum să 
nu te opreşti niciodată. Făcu un semn cu mâna şi 
începu îndată un târâş de reptilă. Ca vrăjită, începu 
şi grupa târîşul. Era o lume de iad lumea prin care 
treceau, în jurul lor creştea un potop cumplit, mai 
aveau până în dunga cazematelor cam cât ai svârli 
una bună, drumul trebuia făcut jumătate numai în 
coate şi genunchi, iar jumătate într un salt de fiară. 
Dacă ajung până acolo... 

Ceilalţi, în urmă, îl priveau spăimântaţl. 

— Ce l cu sergentul Toader? şueră sublocotenen¬ 
tul, comandantul plutonului; a înebunit, de şl caută 
singur peirea ?... 

Dot sergentul Toader svâcnise din toţi muşchii şi 
cât ai închide şi deschide ochii îl zăriră în faţa 


cazematelor. Rând pe rând grenatele sburară din 
mâinile lui prin câscâtura crenelurilor, fură şi ceilalţi 
lângă el, porni un foc sinistru dar măreţ, tunetele 
răbufniră deodata, potopeau vieaţa din lâuntrul be¬ 
tonului, goana porni mai departe; dincolo, spre 
dreapta, germanii opinteau să-i ajungă. Toader Va¬ 
sile surâse şi flutură mâna, poarta era spartă, din 
urmă iureşul porni iar, trecu năvalnic înainte şi căzu 
ca un uragan în marginea oraşului. 

Atunci se întâmplă lucrul acela groaznic. Cerul se 
sparse deodată ca de trâznet, o bubuitură plesni 
frângând auzul, bomba trecu alături, isbi creştetul 
unei clădiri şi trecu ţipătoare până în temeliile pă¬ 
mântului. Totul se ' 'nfioră cutremurându-se. Zidurile 
se năruiră şi cărămizile plesniră în mii de bucăţi 
ca o uriaşă grindină. 

Toader Vasile nu simţi decât o ameţeală văjâi- 
toare, apoi ceva greu apăsându-1 în piept în coaste. 
Pleoapele îi căzură grele, ca de plumb, peste lu¬ 
mina ochilor. Se lăsă parcă în genunchi, apoi în 
mâini, ca frânt... încheieturile nu-1 mai biciuiau. co* 
borîse din senin, peste el peste vieaţa lui, o noapte 
neagră, urîtâ, şi cu ea un somn adanc, de moarte. 

2 . 

Vieaţa reveni picătură cu picătură, trupul se în¬ 
vioră, se destinse, sângele încălzi 
inima şi respircţia se domoli. Apoi 
toţi nervii, toate fibrele se treziră. 
Pleoapele se desfâcurâ şi ochii se 
deschiseră. Era, însă, o noapte o- 
pacă, o căldură de cuptor şi aerul 
seca de parcă cineva îl trăgea 
cu pompa. 

— Ce-i cu mine. Doamne, ce-i 
cu mine! Se 'nvârtea mereu gân¬ 
dul în creer. — Ce-i cu mine ? 

Toader Vasile cercă să-şi ducă 
mâinile la tâmple, dar o durere 
ascuţită îl brâzdâ dm creştet până 
în tălpi. In clipa aceea întregul 
adevăr îl umplu ca o lumină. 
Scrâşni neputincios şi gemu : 

— Voiu muri aici... aici... 

Nu so auzea nici un sgomot. O 
încremenire surdă domnea peste 
viaţa lui, viaţa lui pe care o 
simţea cum se destramă în mor¬ 
mântul acesta uriaş. II umplu, 
însă, dintr'odatâ o ciudă cumplită 
care-i răscoli ca un pumn tot a- 
dâncul. Strigă. Apoi ţipă. Un ţipăt 
care se frânse îndată reputincios. 
Atunci, într'o sforţare, îşi încordă 
muşchii. Durerea îl fulgeră din 
nou- Dar ce-i pasă lui acum de 
durere? Se 'nvârtl într'un şold şi 

Înghesuială, pe plajă 



Intr-o insulă din Pacific, unde îşi dau întâlnire 
seci de mii de păsări. 


ridică umărul. Ceva, ce-1 apăsa. începu sa cio¬ 
bească. Opinti întins în junghiuri ţi scalda^ m 
ape fierbinţi. Opinti mereu. Sus, parca parai 
ceva. Nu slabi deloc. Umărul trecu înainte, scapa 
într'o uşurare, trupul se încordă din nou şi degetele 
începură să băjbăe. Apoi să scormonească. Era mo- 
lo*. erau cărâmisi, erau pereţii frânţi. Dar de-ar fi 
fost lespezi de oţel. una peste alta. gândul mântuirii 
nu l-ar fi slăbit nici o fărâmă de clipă. 

Pătrunse o şuviţă de aer rece, aşa de rece că-1 
simţi ca un tăiş în nări. Pumnul intră în gaura. Isbi 
ca un ciocan. Marginele se rupseră. capul scăpă a- 
fară. apoi trupul se subţie ca de şarpe prin deschi 
sătură. bucuria chiui în suflet, în sânge, dar istovi¬ 
rea era prea mare ca s'o simtă. Nu, acum nu-1 mai 
doare nimic. 11 arde numai într'o parte, sub coaste, 
o căldură neobişnuită. Duse mâna şi simţi umezea¬ 
lă. într'o clipă degetele trec sub bluză, apoi sub 
cămaşă. Se opresc înfiorate peste carnea ruptă, peste 
rana în care gâlgâie sângele. 

— Pansamentul ! dau alarma toate simţurile. 

Bâjbâe în întunerec — oare asta sâ fie prima 
noapte după cele petrecute ? — Scoate pansamen¬ 
tul cu vata — prea e mare liniştea... poate ca s a 
întâmplat cu totul altceva... 

începu sâ desfacă febril. In clipa aceea, însă, un 
geamăt care venea parcă din străfunduri ii opri 
toate mişcările. încordă auzul şi aşteptă cu răsufla¬ 


rea ciuntită. Geamătul se cruzi iar, lung, neome¬ 
nesc. 

In Toader Vasile inima se sparse în bătăi... Uita 
totul şi dintr'un salt fu în picioare. Strigă : 

— Camarade !.. Camarade !.. Mă auzi ?.. Mă 
auzi ?... 

Glasul care se tânguia porni din nou. Sergentul 
Toader Vasile trece dintr'o parte într'alta, peste dă¬ 
râmături, numai simţuri strunite, numai nervi încor- 
daţ. 

_ Camarade!., plâng vorbele lui. Sunt aici... Aş¬ 
teaptă numai... Aşteaptă numai... Aşteaptă... 

Geamătul creste mereu chiar sub dânsul, straniu, 
ca din altă lume. Toader se rupe în două, se pleacă 
şi 'ncepe munca, chinuită, desnădăjduită. Degetele 
sunt ca nişte furci, ca nişte căngi; totul numai cu 
degetele, cu braţele... . 

_ Nu te mişca, strigă el când simte vieaţa sbă- 

tăndu-se sub mâinile lui. — Nu te mişca, altfel so 
dărâmă totul ! 

Braţele lui trec ca nişte odgoane peste pieptul 
camaradului, încet, socotit, îl ridică uşor şi*l saltă 
peste prăpădul zidurilor. Apoi îl sprijină şi-l priveşte 
în ochi. Dar nu poate osebi mare lucru. întunerecul 
e de smoala. Celalt. însă, începe să vorbească şi 
Toader Vasile se dumireşte. O uşoară undă de bu¬ 
curie îi trece peste obraz, vrea sâ-i răspundă ceva, 
dar nu poate nimeri cuvintele. 

_ Du... Du is! camarad... doaice? Izbuteşte el 

în cele din urmă, 

— Ia!. Ia. strigă celalt cu gura plină. 

— Gut!... Gut... strigă şi Toader, ih rumenişe ca¬ 
marad!.. rumenişe !.. 

Mâinile lor so întâlnesc, se strâng. Neamţul turuie 
într'una, Sergentul Toader nu spune altceva decât: 
„Ia., ia..” dâ din cap şi spune mereu „Ia., ia.” 

Pe urmă mai înţelege ceva: 

_ A ! Eşti rănit! Unde ? la picior ? Da.. Da.,». 

Ia.. Ia., la picior.. Pornament I Ia., Ia., Pansament!, 
Acum el nu mai simte nimic. Nici nu-şl aduce mă¬ 
car aminte de rana lui. Slăbiciunea care-1 înmoaie 
▼a trece, de bună seamă că .a trece. Scoate pan¬ 
samentul şi leagă rana camaradului. Pe urmă îl saltă 
ţi sprijiniţi în mâini coboară într'o parte. Merg bine 
amândoi, nu simt cine ştie ce dureri, până unde îşi 
▼or întâlni camaraxli nu poate fi mare lucru. Ina- 
inte deci! 

Nu fac însă nici zece paşi, ca se opresc deodata. 
In laţa lor un tiup se sbate încins de friguri. într'o 
clipă, cei doi se apleacă peste el îl întorc cu faţa in 
sus şi-l privesc în plin obra*. Dar ce-i asta? Rănitul 
care se sbuciumă în mijlocul prăpădului e un rus.» 
De bună seamă un rus... 

Mâinile lor trec pe sub umerii lui, îl ridica şi în¬ 
cearcă un sprijin. 












188 


1S)4*3 • (Calendarul 


Camarad !.. şoptesc amândoi cuvintele în obrazul 
lui, camarad !.. 

Rusul îşi mişca buzele, caşicum ar vrea sâ spună 
ceva, cuvintele însă i se încleştează intr'un suspin, 
coşul pieptului se umilă într'o respiraţie grea, mun¬ 
cită. 

Cei doi se lămuresc îndată. Se înţeleg din ochi, 
din simţuri. Nu-1 pot lăsa aci, hotârît că nu. Tre- 
bue salvat e o lozincă pe care fiecare o simte cum 
bate în sufletul lui, o lozincă de evanghelie. 

Camaradul german trece la fapte. îşi svarie din 
spinare răni (a. desiace foaia de cort şi-o întinde lân¬ 
gă el. Toader înţelege, dă din cap, au acum o targâ 
în care pot aşeza rănitul. 

Uşurel, întind braţele, saltă trupul şi-l potrivesc 
în foaie, îi prind capetele şi pornesc într'un început 
de drum, negru, greu şi dezorientat 

Sergentul Toader merge înainte, fără nici un gând, 
fără nici o ţintă precisă. Odată şl odată tot vor 
ajunge. Nu se poale altfel. Camarazii lor sunt, de¬ 
sigur, undeva, in apropiere. Drumul nu-i obositor. Dar 
deloc nu-i obositor. Rana nu-1 doare. Rana ! Numai 
acum îşi aduco aminte de ea. Dar nu poate fi ceva 
grav. Altfel s'ar simţi, n'ar rezista. O sdreliturâ 
peste care sângele s'a închegat. Totul n'a fost de¬ 
cât o spaimă zadarnică. O spaimă... 

Merg aşa, tăcuţi.. Cel din targâ parcă s'a mai 
potolit. jCel din urmă suportă bine rana piciorului... 
Buni camarazi si nemţii ăştia... Nu te lasă sâ mori.. 
Tot ca noi, săracii !.. 

Tocmai atunci. Toader Vasile îşi simte mijlocul, 
dintr'odată, ca rupt. 

— La naiba ! scrâşneşte el. Ce-i asta? Şi şl în¬ 
dreaptă spatele. Dar ruptura din mijloc continuă. 
Mânios, măreşte pasul. — „Chiar acum" ? gândeşte 
el. „Ei drăcie !„/ # 

înapoi, însă, ceva nu merge bine. Deodată ca¬ 
maradul german strigă ceva şi face semn de oprire. 

Rusul zace acum jos. Camaradul german se laşa 
şi el, gemând. Rana din picior îl tae ca un cuţit 
Aşa nu mai poate merge.. Poale sprijinit.. Dar cum? 
Cum ? 

Sergentul Toader stă şi cumpăneşte. Ca prin mi¬ 
nune durerea i-a trecut iar şi iar se simte puternic. 
Acum stă şi cumpăneşte. Până mâine nu pot ră¬ 
mâne aici, au toţi nevoie de îngrijire grabnică, dar 
ce să facă Doamne, ce sâ facă ? O singură cale cu¬ 
noaşte, dar va putea birui? Va putea oare ? 

— Doamne Dumnezeule, murmură el, dâ-mi puterea 
s'ajung cu bine, întăreşte-mă. Şi'n timp ce face semn 
camaradului d? jos sâ se ridice ca să-l sprijine, s'a- 
pleacă şi ridică în spinare, ca pe un sac, trupul 
rusului. 

Pornesc. Anovoie, dar pornesc. Pe Toader Vasile 
nu-1 mai doare nimic.. Cine ştie ce i s'a năzărit cu 


coastele... Uite, parcă şi rusneacul ăsta ar fi un co¬ 
pilandru... Cu atât mai bine, la drum, înainte... 

3. 

Câte ceasuri au trecut? Două? Trei? O noapte în¬ 
treagă ? Nimeni n'ar putea spune. Nici chiar ser¬ 
gentul Toader Vasile, care s'a lăsat în iarbă cuprins 
de-o uşoară oboseală. Stă în iarbă, culcat şi vede ca 
printr'o ceaţă oamenii caTe se mişcă în jurul luL 
Bânueşte numai, zâmbetul camaradului german, îm¬ 
brăţişarea lui caldă, de frate, nu vede, dar simte res¬ 
piraţia liniştită a rusului, peste care cineva stă 
aplecat cu mare grije. 

— Scapă ?.. Vrea sâ 'ntrebe glasul lui, dar nu-şl 
poate urni buzele, nu-şi poate da drumul lâuntruluL 

— Pentru Dumnezeu, domnule doctor, ţipă atunci 
cineva, nul vedeţi pe sergentul Toader? Dânsul e 
mai grav ca toţi !... 

Pe Toader îl năpădeşte o şuviţă de râs. Cum, când 
el se simte aşa de bine ? Ce copilărie ! Dar el se 
simte aşa de mulţumit, aşa de împăcat. 

Ochii lui se opresc în ochii care stau aplecaţi 
peste chipul lui. Ar vrea sâ le spună tuturor ceva, 
dar ciudat ! pleoapele îi cad iar grele, iar de plumb. 
nu-1 mai preocupă acum decât un singur lucru: în¬ 
toarce capul sâ vadă de unde vine muzica asta lină 
şi plăcută, care tremură în văzduh ca un cântec de 
îngeri... 


Medicina veterinară 
în secolul XX 



Marile clinici veterinare sunt înzestrate acum cu 
aparate de raze X pentru animale. In fotografia 
noastră, o vacă pe masa de tratament pentru o 
eczemă. 

